作者:無名氏
標題:多麗
內容:日初長，寶爐一縷沈煙。綠陰新，垂楊亭榭，知誰巧擘香綿。有時共、落紅零亂，有時共、芳草留連。只道無情，那知有意，幾回飛過綺窗前。人爭訝，豔陽三月，乾雪舞晴天。遊絲外，不堪燕掠，無奈蜂黏。那小鬟、忒�山苛櫻�鎮日地、倚闌干。輕吹處、櫻桃的的，閒拈處、筍指纖纖。愛點猩羅，裝成粉纈，嗔人不許放朱簾。端相好、驀然風起，特送上鞦韆。明朝看，池塘雨過，萍翠應添。